"Tuld ma tulin viskama maa peale." Luuka 12:49
One Way - Üks tee
Tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toodab saadet misjoniühendus "One Way Mission".
Tere tulemast saatesse!
Tapani Suonto õpetab täna 4. Moosese raamatus räägitavatest
Selofhadi tütardest ja nende õigustest.
See teema puudutab meid kõiki,
kuigi me ei kuule sel teemal just tihti jutlusi.
Kasutame selleks õpetuseks kogu tänase saateaja.
Meilt küsitakse aeg-ajalt, kuidas on võimalik meie töö kohta
lisateavet saada ja kuidas saaks kaasa lüüa?
Infot meie töö kohta leiab nii meie interneti kodulehelt
kui ka tasuta saadetavast "Raport"-lehest.
Näed ekraanil aadressi, kust saab lehe tellida.
Küsitakse samuti, kuidas on võimalik meie tööd
rahaliselt toetada?
Meie vajadused ongi üsna suured nii kodu- kui välismaal
ning oleme tänulikud nii kõige rahalise toetuse
kui ka eestpalvete eest.
Nii meie veebilehelt kui "Raport"-lehest
leiate meie arveldusarvenumbrid
ja ka erinevate töövaldkondade viitenumbrid.
One Way koosolekutegraafik on pealinnas Helsingis üsna tihe.
Olete kõik teretulnud osalema.
Teavet tulevaste koosolekute kohta saab "Raport"-lehest,
veebilehelt ja laupäevastest "Helsingin Sanomat'est".
One Way - Üks tee
4. Moosese raamat 27:1-4 kirjutab:
"Siis astusid ette Selofhadi tütred, ... Moosese ja preester Eleasari
ja vürstide ja terve koguduse ees kogudusetelgi ukse juures, üteldes:
"... Anna meile pärisosa meie vendade keskel!"
Ja Mooses viis nende nõudeasja Jehoova ette.
Ja Jehoova rääkis Moosesega, üteldes:
"Selofhadi tütred räägivad õigesti. Anna neile tõesti maaomand pärisosaks
nende isa vendade keskel; anna neile üle nende isa pärisosa."
Selofhadi tütred kuulusid Jumala rahva hulka.
Neile kuulusid Jumala rahva õigused.
Seetõttu ei nõustunud nad passiivselt vähemaga,
vaid tulid oma positsiooni ja õiguste alusel Moosese ette.
Nad esitasid Moosesele raske küsimuse.
Mooses ei suutnud sellele koheselt vastata.
Ta võis mõelda, et mida need naised seal kurdavad ja nõuavad.
Vaevalt Jumal neid kuulda võtab.
Nad võiksid oma osaga leppida ja mitte niimoodi hädaldada.
Kuid Jumal vastas Moosesele: "Selofhadi tütred räägivad õigesti."
Paljud küsivad tänagi uskmatuses,
ja mõtlevad, et peame vaid leppima passiivselt oma osaga,
nõudmata oma õigusi ja pärandit Jumala rahva liikmena.
Jumal hindab seda, et Tema rahvas ja lapsed hoiavad kinni
selle lapseseisuse õigustest ja hindavad tõotusi,
mis Jumal on oma Sõnas oma lastele andnud.
Jumal rõõmustab, kui inimesed leiavad Tema tõotustest vastuseid
oma eluküsimustele.
Nad leiavad rikka elu Kristuses ja tuleviku oma Jumalas.
Meenutage, kuidas Kaananea naine tuli kord Jeesuse juurde abi paluma.
Jeesus vastas, et pole õige võtta laste leib ja anda koertele.
See oli Jumala vastus, Kristuse vastus Kaananea naisele.
Naine ei andnud järele ja sai, mida tahtis.
See ei olnud vale, vaid õige Jumala ees.
Ta toetus Jeesuse armastusele.
Kui Eelija aeg hakkas Vanas Testamendis otsa saama,
palus ta Eliisal end maha jätta ja lasta tal üksi Jordani juurde minna.
Eliisa ei nõustunud.
"Nii tõesti, kui Jehoova elab, ja nii tõesti, kui su hing elab,
ma ei jäta sind maha!" ütles Eliisa.
Ja ei jätnudki.
Kuigi Jumala prohvet, jumalasulane seda käskis.
Pärast Jordani ületamist ütles Eelija Eliisale:
"Palu, mis ma peaksin tegema sinu heaks?"
Eliisa oli jäänud visalt Eelija juurde
ning oli saabunud tema võimalus.
Ta otsustas paluda palju ja üllatas isegi Eelijat:
"Tuleks mulle ometi kaks osa sinu vaimust!"
Eelija võis mõelda, et kus on alles jultumus -
paluda kaks korda suuremat väge ja võidmist, kui mul on eales olnud.
Kas samast väest ei piisaks, võis Eelija mõelda.
Eelija vastas: "Sa oled palunud rasket asja!"
Mida Jumal sellest arvas?
Jumal arvas teisiti ja andis Eliisale, mida too palus.
Eliisa palve Eelijale ei olnud vale.
Jumala silmis ei olnud see isekas ega halb,
kuigi mõne inimese silmis võib see nii näida.
Jumala otsus oli sama, mis Selofhadi tütardegi puhul:
"Eliisa on õigesti rääkinud."
Kui Selofhadi tütred oleksid passiivselt oma olukorraga leppinud,
ei oleks nad kunagi kätte saanud, mis neile kuulus.
Kui Kaananea naine ei oleks kunagi Jeesuse armastusele
ja headusele toetunud, ei oleks ta saanud, mida otsis.
Kui Eliisa poleks Eelijat visalt järginud
ja Jumalalt palju palunud, ei oleks temast ehk kunagi saanud
niisugust suurt prohvetit nagu ta oli.
Nad hoidsid kinni Jumala lubadustest
ja said, mida palusid.
Mis puudutab vaimseid õnnistusi,
ära kunagi mõtle, et juba piisab.
Olen hea ja alandlik ega nõua rohkemat.
Ma ei oota Jumalalt enamat.
Olen vähenõudlik, alandlik ja vaikne. Ma ei palu midagi.
Sulle kuuluvad samad õigused, kui teistelegi Jumala lastele.
Jeesus on sind ülendanud sellesse lapseseisusse.
Pea kinni sellest positsioonist ja oma õigustest Jumala ees.
Oota Issandalt palju. Nii õhutab meid Piibel.
Palu Temalt.
Jeesus ise ütles: "Paluge, siis antakse teile."
Usu, et Jumal tahab olla hea ka sinu vastu.
Inimesena, ei ole meis endis mingeid õigusi Jumala ees,
sest kõik on vaid armu tõttu.
Me ei saa toetuda mingitele iseenda õigustele.
Kui aga oleme pääsenud armu läbi Jumala lapse seisusse,
kuuluvad meile Jumala armu läbi Jumala lapse õigused.
Tahaksin rääkida veidi neist õigustest.
Teema on väga suur ja lai.
Esimene, millele meil Jumala lastena õigus on,
on palvevastused.
Peame õppima lootma kõiges palve läbi Jumalale.
See on meie eesõigus tulla kõikide vajaduste ja muredega
Jumala ette, jätta need Temale ja Tema on lubanud vastata.
Mina ei luba seda, vaid Jumal ise lubab,
et Ta vastab su palvetele.
1990. aastate alguses ehitasin vaese evangelistina
vanast auklikust Ungari Balatonist purjeka.
Tegin ujuva suvila oma perele, kuna vaese evangelistina
ei suutnud ma perele suvilat osta.
Ujuva suvila me saime ja sellega seilasime mitmeid aastaid
mööda Soome lahte.
1990. aastate keskel tabas meid vaesus nii tugevalt,
et otsustasin uskmatuses purjeka müüa
ning veel hilissügisel ja odava hinnaga.
Peatselt mõistsin, et olin teinud vea.
Issand ei õhutanud mind purjekat müüma.
Tema oli andnud selle meile imelise palvevastusena.
Mina loobusin sellest ning see oli meile lastega
suureks mureks.
Ehk veidi ka abikaasale, kuigi ta oli purjetamisest väsinud.
Kui nägin pärast seda kusagil mõnd purjekat, tundsin rinnus valu.
Kahetsesin, et olin rikkunud suure rõõmu ja õnnistuse,
mille Jumal oli mulle andnud.
See vaevas mind kaua ja otsustasin ühel päeval,
et nüüd peab purjeka leinamine lõppema.
Läksin Issanda ette ja valasin oma südame tühjaks.
Rääkisin Talle, mis juhtus, kuigi Ta seda juba teadis,
kuid jätsin selle Tema hoolde.
Palusin ja ütlesin, et ei muretse enam kunagi selle asja pärast.
Tänasin, et Jumal hoolitseb selle eest ja parandab meie haavad.
"Issand, sina suudad anda meile uue purjeka,
kuigi oleme endiselt vaesed evangelistid."
Alati, kui see meenus, tänasin Jumalat,
et see on Tema käes ja mina ei muretse enam selle üle.
Ühel päeval, kui see taas meenus ja olin Jumalat tänanud,
nägin ilmutuses purjekat.
See oli ilus puidust purjepaat. Mõtlesin, et just sellist tahaksingi.
Ma ei tea selle firmat või kus seda tehakse,
või kas selliseid üldse olemas on, kuid ütlesin:
"Issand, kui sina andsid selle pildi mu hingemaailma,
näita mulle, kust seda leida ja anna see meie perele."
Sõitsin seejärel autoga meie Piiblikooliõhtule.
Ilvesnieme teel ühe eramaja hoovis seisis täpselt selline purjekas.
Keerasin hoovi sisse ja küsisin, kas paat on müügiks.
Lapsed vastasid, jah, see olevat issi purjekas
ja ta tahab seda ära müüa.
Nüüd oli puudu vaid raha.
See oli palju kallim, kui meie eelmine purjekas
ja ma ei saanud endale seda lubada.
Mul oli aga edukast ärimehest usklik sõber,
kes tahtis õppida purjetama. Leppisime kokku,
et tema maksab purjeka kinni ja mina õpetan ta purjetama.
Lubasin laenu väikeste summade kaupa intressivabalt kinni maksta.
Läksin paati ostma, aga omanik ütles, et ei müügi seda,
kuna kavatses tol suvel siiski sellega purjetada.
Lahkusin taas Piiblikooliõhtule, kus õpetas Kyösti Pelinen.
Ta küsis, kas ostsin paadi ära. Olin sellest talle rääkinud.
Vastasin, et ei, omanik otsustas mitte müüa.
Kyösti ütles, et see pole veel viimane sõna.
Jäin Kyösti sõnadele mõtlema.
Sõitsin uuesti selle eramaja juurest mööda
ja paadi külge oli ilmunud silt: "Müüa".
Nii me selle purjepaadi ostsime ja see on olnud meil nüüd
üheksa aastat kasutuses.
Jumal nägi väikese Tapani Suonto südameigatsusi ja pettumusi
ning vastas oma armus minu palvetele,
kui toetusin Temale, kes on minu armastav Isa.
Meil on selline Jumal, kes tahab ja igatseb vastata meie palvetele.
Ta on rikas andja.
Võime tuua Tema ette oma unistused ja igatsused
ning uskuda, et Jumal hoolitseb nende eest.
Mitte küll alati nii, nagu meie arvame,
kuid Ta kuuleb ja tegutseb, kui me palvetame.
Rääkisin kord ühest pastorist,
kes oli talvepuhkusel Kanadas mägedes suusatamas
ja nägi äkitselt inglit mööda lund enda poole tulemas.
Ta mõistis, et see on ingel, kuna lumme ei jäänud jälgi.
Ingel ütles: "Jumal läkitas mind,
sest Issand tahab sind ühe asja pärast sõidelda.
Sa palud alati teiste pärast ega palu kunagi midagi endale.
Jumal tahab sind õnnistada. Palu, mida tahad, ja saad seda."
Ta mõtles hetke ja palus perele oma maja.
Ingel lahkus nagu oli tulnud, jätmata hange mingeid jälgi.
Mõne nädala pärast suri koguduses üks vanur.
Tema testamendi lugemisel ilmnes, et ta oli pärandanud oma maja
sellele pastorile.
Ta sai, mida oli palunud.
Võime olla nii õilsad, et hoolime vaid teistest
ning mõtleme, et see on ilus ja õige, kui me endale ei mõtle
ega räägi Jumalale enda unistustest ja vajdustest.
Kuid Jumal tahab, et jagaksime Temaga kogu elu
ja Temale on kõik võimalik.
Seda kuulutades tean nii mõndagi ütlevat,
et sa oled eduteoloog.
Kui kunagi tõin oma elust mõne sarnase näite,
sain kirju, kus mind sõimati eduteoloogiks.
Ma ei räägi eduteoloogiast, vaid usupalvest,
sellest, et sul on Isa, kes sind armastab.
Jumal ei ole õpetus, vaid isik.
Ta on Isa, kes hoolib oma lastest ja tahab õnnistada omasid.
Ta ütles: "Paluge, mis te iganes tahate,
ja see sünnib teile."
Jumal ei ole Coca-Cola automaat, kust saab mõne mündiga purgi.
Ta ei ole automaat, mis toimib alati nii,
nagu meie mõne õpetuse järgi määrame.
Et kui annad kümneka, saad kindlasti sajase tagasi.
Jumal ei jää võlgu, kuid Ta ei ole õpetuslik mehhanism,
vaid isik.
Missugune isik Ta on? Ta on isa, kes armastab oma lapsi.
Sest te ei ole saanud orjapõlve vaimu,
et peaksite jälle kartma, vaid olete saanud lapsepõlve Vaimu,
kelles me hüüame: "Abba! Isa!"
Sellisele isale võid läheneda kõigi oma unelmate ja vajadustega.
Piibli väitel on Jumal rikas andja kõigile, kes Teda appi hüüavad.
Issand ei keela midagi head neile, kes elavad õigsuses.
Tema headust kogeme pidevalt ka One Way Misjonis.
Ei ole nii, et kui Jumal õnnistab majanduslikult vabakogudust,
siis misjonikogudus läheb samal ajal pankrotti.
Nagu õigile raha ei jätkuks.
Jumal võib tõeliselt rikkalikult õnnistada
ja Tema õnnistusest jätkub kõigile.
Seda ei võeta teistelt ära, kui Jumal meid õnnistab
või Jumal sulle midagi head annab.
Peame õppima palves kõiges esmalt Jumalale toetuma.
See on meie eesõigus. Ära heida seda kõrvale.
See on õigus, mille Jumal sulle andnud on.
Tõde on ka see, et Jumal ei vasta kõigile palvetele.
Kui palud täna, et Jumal, tee minust USA president,
ei lähe see ilmselt täide.
Või kui palud, et Issand, anna mu naabri ilus naine mulle,
Ta ilmselt ei tee seda.
Meie palved peavad olema Jumala tahtega kooskõlas.
Peame käima vaimus.
Kui palud: Issand kasuta mind ja anna mulle ülesanne -
ei saa sinust ehk USA presidenti,
kuid võib juhtuda, et sinust saab kiriku koristaja.
See ei olegi halb amet.
Kui Jumal kutsub sind oma templit pühkima,
on see parim, mida teha võid.
See on palju väärtuslikum peaministri või presidendi ametist,
sest see on Jumala poolt sulle antud usaldusülesanne.
Kui oled ustav ja sõnakuulelik, maksab Ta sulle palka.
On vaid üks koht, kus võid maailmas olla kõige õnnelikum ja õnnistatum.
See on Jumala tahe.
Kui oled Jumala määratud kohas, on kõik hästi,
olenemata sellest, kas see on väärtuslik inimeste silmis.
Võime küsida, kas Jumal kuuleb kõiki palveid.
Samuti teie, mehed, elage naisega targasti kui nõrgema astjaga
ja osutage neile austust, sest nad on elu armuanni kaaspärijad
nagu teiegi, et teie palved poleks tagajärjeta.
Peame hoolitsema oma perede ja kohustuste eest.
See on toimiva palveelu osa.
Kui ainult palvetame, kuid elame kõva südamega,
ilma armastuseta või lausa patus,
võib juhtuda, et meie palved jäävad tagajärjeta.
Jumal ei oota meilt täiuslikkust, üksnes Jeesus Kristus oli täiuslik.
Lootes Tema armule, võime tulla oma vajadustega Jumala ette.
Vahel vastused ka viibivad.
Ingel Gabriel ütles:
"Taaniel, nüüd ma olen tulnud sind targaks tegema!
Su anumiste algul läks Sõna välja ja mina olen tulnud teatama,
et sa oled armastusväärne!"
Võime vahel palvetada üsna pikalt.
Palvevastus on juba teel, kuigi me seda veel ei näe.
Vahel peavad mitmed asjad enne sündima,
kui Jumala plaan saab sündida.
Kui vastused viibivad, peame ootama usus,
tänades selle eest, et Jumal on armastav isa,
Ta teab meie vajadusi ja hoolitseb meie eest.
Teine asi, millest tahan täna rääkida,
mis puudutab sinu õigusi Jumala lapsena -
sul on õigus olla kõikjal Kristuse tunnistaja.
See on tohutu missioon ja usaldusülesanne Jumalalt,
et võime levitada evangeeliumi.
See on iga Jumala lapse õigus, mitte ainult Billy Grahami,
Nicky Cruz'i või David Wilkersoni, vaid meie igaühe õigus
ja sama hinnaline meie kõigi jaoks.
Kolmas asi, mis kuulub sinu õiguste hulka,
on Isa hoolitsus kõigis asjus.
Võid jagada kõiki asju oma elus Jumalaga.
Inimese elu on lahe, kuna see on täis erinevaid hädasid.
Ja neis hädaolukordades võib esitada Jumalale väljakutse.
Hädaolukorrad on vahel lõbusad,
vahel aga sellised, et juuksed tõusevad püsti.
Jumal on aga kõiges kohal ja hoolitseb.
Olime kord perega jõuluõhtul teel
vanavanemate juurde jõule veetma.
Äkitselt avastasin, et kumm on katki
ja ühes kurvis tuli ka ratas võllilt lahti.
See oli juba tagavararatas, eelmine oli purunenud nädal varem.
Teatavasti on jõuluõhtul kõik parandused kinni,
inimesed veedavad jõule.
Seisime autoga ühe suletud töökoja hoovil,
kingid autos ja vanavanemad ootasid,
kuid sealt oli veel pikk tee. Ja oli jõululaupäev.
Katkist kummi nähes avasin naise-poolse autoukse
ja ütlesin, et nüüd ei jää muud üle, kui palvetada.
Kõik käed ristis palvetama! Ja nii palusimegi,
et Issand, sina näed - on jõululaupäev ja ratas on lahti,
ning me ei pääse kuhugi.
Äkitselt peatus meie kõrval suur vana ameerika auto.
Paar noort hüppasid välja ja küsisid, kas meil on probleeme.
Kui näitasin autoratast, võttis üks tungraua,
tõstis auto üles, kruvis ratta lahti
ning läks kassa kaudu töökotta,
pani masinad käima, asetas ratta masinasse,
ja tuli mõne aja pärast terve rattaga tagasi.
Ta paigaldas ratta tagasi, soovis häid jõule
ning jätkas teed.
Ma ei tea, kas nad olid inglid, nad ei näinud sedasi välja,
aga teadsin taas kord, et Isa hoolitseb oma laste eest.
Võime loota Jumalale kõigis olukordades
ja on imeline näha, et see hoolitsus on tõeline.
Ei ole nii, et vahel jääme kuhugi teeveerele.
Probleemid ei lahene alati ühtemoodi.
Kui kord oli selline kogemus ja jään järgmisel korral ootama,
et ilmub mingi Ameerika auto, siis seda tavaliselt ei tule.
Aga Jumala abi tuleb kuidagi ikkagi.
Tavaliselt küll teisiti, kui ette kujutan.
Elus on ka erinevaid etappe.
Joosep sai unenäos tõotuse suurest ülesandest Jumala plaanis,
kuid sattus seejärel orjusse ja veetis aastaid vanglas.
Joosepi elus olid Jumala tõotused ja talle kuulusid Jumala lapse õigused.
Jumal kavatses Joosepit rikkalikult õnnistada.
Kuid ta pidi läbima oma elus kõigepealt teistsuguse etapi.
Tee Jumala suurte lubaduste täitumisele kulges vangla kaudu.
Esiteks tuli läbida kool, elada teatud ajajärk,
et Jumala head plaanid saaksid täituda.
Igaüks meist peab enne koolis käima
ja seejärel saame ülesande.
Täidame pidevalt erinevaid Jumala antud ülesandeid -
alates eestpalvest, mis pole sugugi vähetähtis;
samal ajal kasvatab Jumal meid igaviku jaoks.
Paulus ütles oma elu kohta:
"Oskan elada vähesega ja oskan elada külluses,
olen kõigega ja kõigi oludega harjunud:
nii olema söönud kui ka nägema nälga,
elama nii külluses kui ka puuduses."
Mõni võib küsida, kas Paulus oli uskmatu
või elas patus, et tema asjalood olid vahel nii viletsad,
et pidi nälgima.
Ei. Pauluse elu ei nurjunud, nagu paljud usuvad,
et kui raha otsa saab või haigeks jääd, elad patus.
Tegemist oli vaid teatud eluetapiga.
Pidi kogema ka kasinaid aegu, nii oli Paulus harjunud kõigega -
elama nii külluses kui puuduses.
Sama kehtib ka tänapäeval jumalasulaste elus.
Olen minagi mitmesugust puudust näinud.
Kuid samas ka imelisi õnnistusi ning sellist hoolitsust ja headust,
mida ei suutnud ettegi kujutada.
Meile kuulub Jumala lastena ka võit kõigis lahingutes.
Isegi kui elu on võitlus, on meil Jumala lastena õigus
oodata alati võitu.
"Ja sellest päevast alates tegid tööd ainult pooled minu noortest meestest
ja pooled kandsid piike, kilpe, ambusid ja soomusrüüsid;
ja vürstid seisid kogu Juuda soo taga, kes müüri ehitas.
Ja koormakandjad kandsid, tehes ühe käega tööd
ja hoides teisega viskoda.
Ja ehitajail oli ehitades igaühel oma mõõk vööle seotud,
ja minu kõrval oli sarvepuhuja."
Nii kirjutas Nehemja võitlusest, kui nad taastasid Jeruusalemma.
Osaleme tänagi kõik samas võitluses.
Ehitame Jumala kuningriiki.
Me ei ole teel kaotusele, vaid võidule, lõplikule võidule.
Sul on täna võimalus olla osa Jumala võistlevast
ja võitlevast kogudusest.
Võitlus ja võistlus käivad elu juurde.
Kuid sind pole kutsutud võitlema ja võistlema mitte kaotuse,
vaid võidu saavutamiseks.
Ilma võitluseta ei ole võite.
Me ei võitle võidu saamiseks,
vaid juba saavutatud võidu positsioonilt.
Hoiame võidust kinni ka siis, kui vastused viibivad.
Piibel ütleb: "Ta riisus ülemustelt ja võimudelt relvad
ning tegi nad avaliku pilke aluseks,
võidutsedes nende üle Kristuses."
Me ei pea võitma võitlust kogu pimeduse vastu,
kuna Jeesus Kristus on juba võitnud.
Võitleme Tema võidu najal, teenides ja ülistades Teda,
kes juba võidu saavutas.
Pea meeles Piibli väidet, et Ta tegi nad avaliku pilke aluseks,
võidutsedes nende üle Kristuses.
Hingevaenlane, jõud, kes võitleb koguduse ja jumalariigi vastu
ning meie vastu Jumala lastena, kui tahame elada Jumala tahtes,
see kurjuse võim võideti Kolgatal ja tehti avaliku pilke aluseks.
Seda võitu võime kuulutada ning selle eest teenida
ja tänada Jeesust Kristust ka täna.
Kellele Jeesuse selle võidu Kolgatal võitis?
Kogudusele.
Mitte kogu maailmale, vaid omadele.
Neile, kes järgivad Kristust.
Nemad pärivad selle võidu koos Kristusega,
mitte maailm.
Võitjate hulk on palju väiksem.
Sina oled osa Kristuse kogudusest ja sulle kuulub võit,
sest võitlus on Kolgatal juba võidetud.
Tahan veel ühe asja esile tuua.
Meile kuulub Jumala ligiolu.
See on Jumala lapse õigus igal elupäeval.
Jumal on sinuga, kus sa iganes ka ei käiks.
Teistel seda õigust pole, see on vaid Jumala laste eesõigus.
Teadvusta endale ja oma iga päev, igal elujuhtumil Elava Jumala ligiolu.
Kui Mooses juhtis kunagi Iisraeli suurde lahingusse
kõrbe kaudu Jumala tõotuste suunas, võisid paljud temalt küsida,
kust saate kõrbes tervele sellele rahvale vett.
Te ju surete kõrbes janusse.
Mooses vastas: Jumal on meiega.
Keegi võis küsida, et kuidas toidate kuivas kõrbes kõik need inimesed?
Mooses vastas: Jumal on meiega.
Kuidas suudate valitseda rahvast, kui see tõstab kuumas kõrbes mässu?
Mooses vastas: Jumal on meiega.
Kuidas kaitsete end, kui teid ründavad ümbritsevad rahvad?
Moosesel polnud muud vastust: Jumal on meiega.
Jumal oligi Moosesega ja Iisraeliga.
Ja kuigi nad läbisid oma kasvatamatuse tõttu pika kõrbetee,
pidas Jumal oma lubadusest kinni ja hoolitses omade eest.
Neil olid Jumala laste õigused ja need täitusid.
Nii on ka sinu elus,
mida iganes sa enda ümber või ees näed.
Need võivad olla olukorrad, millele pead vastama kui Mooses.
Sul lihtsalt pole eluprobleemidele inimlikke lahendusi,
kuid sul on üks vastus: Jumal on sinuga.
Ja Tema viib su võidule.
Jeesus ütles:
"Mina olen iga päev teie juures maailma-ajastu otsani."
Tema nimi on Immaanuel - Jumal meiega.
See on meie suur õnnistus Kristuses, et meile on avanenud ühendus
Elava Jumalaga ja Ta on meiega kõigis eluolukordades.
Ees on rasked ajad.
Olete kuulanud uudiseid ja on võimalik,
et meid ootab tõeliselt raske aeg.
Kogu maailm võib sattuda peagi suurde keeristormi.
Me ei tea, mida kõik tähendab.
Keegi ei tea tänapäeval, mis maailma majanduskriisist saab.
Seetõttu on oluline Jumala tõotused oma ellu vastu võtta.
Tähtis on mõista, mis on sinu kui Jumala lapse eesõigused.
Tuleb aeg, kui sul pole midagi muud, kui teadlikkus sellest,
et Jumala lapsena kuuluvad sulle Jumala lapse õigused.
Jumal on sinuga. Ja sellest piisab.
Ükskõik, mis ka maailmas sünnib, piisab sellest,
et Jeesus Kristus on sinuga.
Kui World Trade Center kunagi kokku varises,
sõitsin parajasti autoga ja kuulasin uudiseid.
Olin teel ühele koosolekule jutlustama.
Need olid dramaatilised uudised
ja keegi ei teadnud, milles on asi.
Mul oli südames aga suur rahu ja hingamine.
Keset seda pimedat, ahistavat maailma olukorda,
saab Kristusest särav valgus, Tema kirkus, täiesti uue väärtuse.
Mida suurem torm maailmas, seda kirkam on meie lootus
ja võit Kristuses.
Meil on Temas täielik rahu, sest mis iganes ka ei juhtuks,
Jumal on sinuga.
Ja sellest piisab.
Ongi tänaseks kõik.
Aitäh, et olite meiega.
Loodetavasti kohtume nädala pärast.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Saadet toetasid: Stenroos Oy ja Häkkinen Oy
Tõlge: Monika Jaaguri